b'\n_START_ARTICLE_\nAdrian-Silvan Ionescu\n_START_SECTION_\nBiografie\n_START_PARAGRAPH_\nAdrian-Silvan Ionescu s-a n\xc4\x83scut \xc3\xaen anul 1952 \xc3\xaen Bucure\xc8\x99ti. A urmat cursurile Liceului de Arte Plastice Nicolae Tonitza dup\xc4\x83 care s-a \xc3\xaenscris la Institutul de Arte Plastice Nicolae Grigorescu la sec\xc8\x9bia de Istoria \xc8\x99i Teoria Artei. Dup\xc4\x83 absolvirea Institutului din anul 1975, a lucrat ca muzeograf la Muzeul Na\xc8\x9bional de Art\xc4\x83 al Rom\xc3\xa2niei \xc8\x99i mai apoi la uzeul Municipiului Bucure\xc8\x99ti. \xc3\x8en perioada anilor 1990 - 1993 a \xc3\xaendeplinit func\xc8\x9bia de director adjunct al acestei institu\xc8\x9bii. \xc3\x8entre anii 1990 - 1993 a fost consilierul cultural al Inspectoratului pentru Cultur\xc4\x83 a Municipiului Bucure\xc8\x99ti. \xc3\x8en aceast\xc4\x83 perioad\xc4\x83 s-a dedicat cercet\xc4\x83rii devenind astfel cercet\xc4\x83tor \xc8\x99tiin\xc8\x9bific gradul I la Institului de Istorie Nicolae Iorga din Bucure\xc8\x99ti, \xc3\xaentre anii 1995 - 2011. \xc3\x8encep\xc3\xa2nd din data de 1 mai 2011 este directorul Institutului de Istoria Artei George Oprescu. \xc3\x8en anul 1997 \xc8\x99i-a luat doctoratul \xc3\xaen \xc8\x99tiin\xc8\x9be istorice \xe2\x80\x93 specialitatea istorie modern\xc4\x83 universal\xc4\x83 \xc8\x99i din anul 1996 a \xc3\xaenceput s\xc4\x83 predea la Institutul de Arte Plastice Nicolae Grigorescu. \xc3\x8en anul 2012 era profesor asociat la Universitatea Na\xc8\x9bional\xc4\x83 de Arte unde \xc8\x9binea prelegeri \xc8\x99i cursuri de istoria fotografiei \xc8\x99i a filmului, precum \xc8\x99i cursuri de ob\xc8\x9binerea licen\xc8\x9bei de master._NEWLINE_De-a lungul timpului Adrian-Silvan Ionescu  a fost critic \xc8\x99i istoric de art\xc4\x83, cronicar plastic \xc8\x99i organizator de expozi\xc8\x9bii. \xc3\x8en cariera sa a publicat 12 c\xc4\x83r\xc8\x9bi \xc8\x99i a editat alte patru.'